Ruka edelläkävijä - Suomen ensimmäinen Ski Pride - Lumipallo
Ajankohtaista, Hiihtokeskukset, Muut aktiviteetit, Tapahtumat
Ruka edelläkävijä – Suomen ensimmäinen Ski Pride
Ensimmäistä kertaa järjestetättävä Ruka Ski Pride kokoaa sateenkaarikansan valkoisille hangille huhtikuussa 2016.
Tapahtumaan kutsutaan mukaan kaikkia seksuaalisen tasa-arvon omakseen tuntevia, ulkoilmassa viihtyviä ihmisiä.
Tapahtuman taustalla ihmisoikeudet
Tapahtumalla Ruka haluaa osoittaa tukevansa ihmisoikeuksia ja seksuaalivähemmistön itsemääräämisoikeutta. Suomessa Ruka on edellekävijä, sillä aiemmin maassamme ei ole järjestetty vastaavaa Ski Pride –tapahtumaa. Ulkoilun ja viihteen lisäksi Ruka Ski Pridesta rakennetaan keskusteluareenaa myös asiapitoisten seminaarien ympärille.
– Ruka on kaikenlaisten ihmisten lomanviettopaikka. Me toimimme avoimesti ja tasavertaisesti. Tulevien vuosien tavoitteena on kasvattaa Ruka Ski Pridestä Pohjoismaiden vetovoimaisin, kansainvälisin ja aurinkoisin HLBTIQ-laskettelutapahtuma, kertoo Rukakeskuksen paikallisjohtaja Matti Parviainen.
Parviaisen mukaan tapahtumaa on suunniteltu jo vuosia ja päätös sen toteuttamisesta tehtiin noin vuosi sitten. Suunnittelun yhteydessä selvitettiin muun muassa Ski Priden parasta ajankohtaa ja tapahtuman kohderyhmän selkeä suosikki järjestämisen ajankohdan suhteen oli kevät.
Maailmalla vastaavat tapahtumat ovat hyvin suosittuja, Ski Pride on järjestetty aiemmin esimerkiksi Ruotsin Åressa. Rukan tapahtuma herättää kiinnostusta myös kansainvälisesti, sillä Suomen ensimmäiseen Ski Prideen on ilmoittautunut jo nyt muutamia ulkomaalaisia ryhmiä.
Ruka Ski Pride järjestetään 14.-17.4.2016
Ruka Ski Priden pitkä viikonloppu tarjoaa ajankohtaisten asioiden lisäksi tyylikästä hauskanpitoa ja laadukasta yhdessä tekemistä niin rinteessä kuin rinteen ulkopuolellakin. Rinneriehan lisäksi ohjelmassa on myös muuta tekemistä ja monipuolista viihdettä.
Tapahtumaa tähdittävät muun muassa Krista Siegfrieds, Eini & Boogie, Miss Divet Show, sekä nimekkäät DJ:t. Iltaohjelmassa on myös näyttävät Ski Pride naamiaisbileet. Pitkä viikonloppu huipentuu lauantaina 18.4.2016 järjestettävään Ruka Ski Pride –kulkueeseen.
Ruka Ski Prideen on suunnitteilla valmis lippupaketti ja bussikuljetus Helsingistä.
> Tutustu tarkemmin tapahtumaan
ihmisoikeus, kulkue, Pride, ruka, Ruka Ski Pride, seksuaalisuus, Ski Pride, tasa-arvo